I BOB. JAMOATCHILIK NAZORATI DAVLAT XOKIMIYATI VA BOSHQARUVI ORGANLARI, JAMOATCHILIK NAZORATINING VAZIFALARI

I BOB. JAMOATCHILIK NAZORATI DAVLAT XOKIMIYATI VA BOSHQARUVI ORGANLARI, JAMOATCHILIK NAZORATINING VAZIFALARI
Qonunning qabul qilinishi jamoatchilik nazoratining vazifalarini aniq belgilab beradi. Shu bois qonun loyihasida fuqarolik institutlari tamonidan inson huquqlari, erkinliklari, va qonuniy manfaatlarini ta’minlashga yo’naltirilgan qonunchilik hujjatlarini dalat hokimiyati va ularning mansabdor shaxslari tamonidan ijrosini nazorat qilish, aholi va alohida sosial guruhlarni davlat hokimiyati va boshqaruv organlari hamda huquq tartibot organlari tomonidan inson konstitusion huquq va erkinliklari ta’minlanishi va ularga rioya etilishi holati to’g’risida habordor qilish, davlat hokimiyati va boshqaruv organlari, ularning mansabdor shaxslari tomonidan amaldagi qonunchilik normalariga rioya etilmaganligi hollarini aniqlash, bu to’g’risida keng jamoatchilikni habardor qilish, uning sabablarini keng jamoatchilik yordami bilan bartaraf etish, jamiyatda ijtimoiy adolat tamoyilini rag’batlantirish, davlat hokimiyati va boshqaruv organlari faoliyati ochiqligini ta’minlash kabi muhum masalalar qamrab olingan.
Qo’yilgan maqsadga quyidagi vazifalarni hal etish orqali erishish nazarda tutiladi:
- ijtimoiy nazorat, uning funksiyalari, elementlari va tuzilishiga oid yuridik, sosiologik, falsafiy fanlar erishgan yutuqlarga tayangan holda, ushbu institutning nazariy asoslarini tahlil etish va umumlashtirish;
- ijtimoiy nazoratning muhim bir shakli sifatida davlat nazoratini ontologik yondashuv asosida tahlil etish, uning ko’rinishlari va yuridik tabiatini nazariy jihatdan, bugungi davr davlat-huquqiy voqyeliklari asosida yoritish;
- davlat organlari faoliyati yuzasidan davlat nazorati bilan bir qatorda jamoatchilik nazoratini olib borishning zarurligini belgilovchi omillar mohiyatini tahlil etish asosida uning obyektiv zarurligini asoslash;
- nazorat va kontrol o’rtasidagi farqli jihatlarni yoritish, nazorat, xususan, jamoatchilik nazoratining predmeti, obyekti va subyektlar tarkibini muayyanlashtirish, uni tahlil qilish hamda jamiyat va davlat hayotidagi ahamiyati va vazifasini ko’rsatib berish;
- davlat organlarining asosiy qismini tashkil etuvchi ijro hokimiyati organlari faoliyati yuzasidan jamoatchilik nazoratini olib borishning tushunchasi, maqsadi hamda bunday nazoratni olib borish sohalarini tahlil etish va shu asnoda bu masalalar yuzasidan o’z mualliflik yondashuvini ilgari surish;
- ijro hokimiyati faoliyati yuzasidan jamoatchilik nazorati subyektlar doirasini belgilash va ushbu masaladagi qarashlar tahlili asosida tegishli nazariy xulosalar va amaliy tavsiyalarni shakllantirish;
- ijro hokimiyati faoliyati yuzasidan jamoatchilik nazoratining (tashkiliy-huquqiy, instrumental) shakllarini tizimli tahlilga tortish va ushbu masalada mualliflik tavsiyalarini berish;
- ijro hokimiyati faoliyati yuzasidan jamoatchilik nazoratining rivojlantirish istiqbollarini belgilash maqsadida xorijiy tajribani tahlil etib, tegishli nazariy va amaliy xulosalar berish;
- O’zbekistonda jamoatchilik nazorati huquqiy asoslarini tahlil etish va uning asosida jamoatchilik nazoratining huquqiy asoslarini mustahkamlashga va takomillashtirishga qaratilgan taklif va tavsiyalarni, xususan, “Jamoatchilik nazorati to’g’risida”gi qonun loyihasini ishlab chiqish va tegishli davlat organlariga taqdim etish;
- O’zbekiston Respublikasi Prezidenti Islom Karimovning O’zbekiston Respublikasi Oliy Majlisi Qonunchilik palatasi va Senatining 2010 yil 12 noyabrdagi qo’shma majlisidagi ” Mamlakatimizda demokratik islohotlarni yanada chuqurlashtirish va fuqarolik jamiyatini rivojlantirish konsepsiyasi” bayon etilgan ma’ruzasida qo’yilgan vazifalarga mos holda O’zbekistonda mavjud jamoatchilik nazorati institutining tashkiliy - institusional asoslarini tahlil etish orqali, ushbu nazoratning tashkiliy - institusional asoslarini mustahkamlash yuzasidan tavsiyalarni ishlab chiqish;
- O’zbekistonda jamoatchilik nazorati institutining jamiyat hayotida tutgan o’rnini belgilovchi sosiologik tadqiqotlar o’tkazish orqali, real ahvolni aniqlash va shu asnoda davlatning ijro hokimiyati faoliyati yuzasidan jamoatchilik nazoratining istiqbolli yo’nalishlarini belgilash va uning samaradorligini oshirish yo’llarini topish yuzasidan tegishli nazariy va amaliy tusdagi takliflar berish.
|